《念奴娇（梅）》
宋代·袁去华

蕊珠宫女弄幽妍，初著春心娇小。自白真香，浑胜似、姑射冰肌小窕。带雪茅檐，临溪篱落，占却春多少。天寒日暮，有人愁绝行绕。

长记流水桥边，雨晴烟淡，袅一枝清晓。梦想经年开病眼，把酒风前一笑。花骨娇多，不禁人觑，只怕轻飞了。无端羌管，夜阑声入云杪。

作者简介：袁去华，字宣卿，江西奉新（一作豫章）人。生卒年均不详，约宋高宗绍兴末前后在世。绍兴十五年（公元一一四五年）进士。改官知石首县而卒。善为歌词，尝为张孝祥所称。去华著有适斋类稿八卷，词一卷，著有《适斋类稿》、《袁宣卿词》、《文献通考》传于世。存词90余首。